Triangel in Raamsdonksveer - Restaurant Reviews, Menu and Prices - TheFork
Oosterhoutseweg 1 4941 WX Raamsdonksveer Netherlands Map
How to get to the restaurant Triangel
Wednesday untill Friday 12:00 - 22:30 Vele hoogtepunte by Suidoosterfees | News24
Vele hoogtepunte by Suidoosterfees
Die 15de herdenking van die gewilde Suidoosterfees belowe musiekvermaak vir ieder en elk.
Die Suidoosterfees vind vanjaar van 26 April tot 1 Mei by Kunstekaap plaas. Vanjaar se tema is “Fantastiese 15”.
Een van die musiekhoogtepunte by die Suidoosterfees is Karoo Swing innie Kaap met Emo Adams, Bobby van Jaarsveld en Katlego Maboe.
Ikoniese Afrikaanse musiek word deur hierdie kunstenaars opgetof in dié produksie – ’n nostalgiese reis vir elkeen wat lus voel om te jol. Die drie musikante deel hul liefde vir “big band swing” op die verhoog.
Daar is ook vanjaar ’n bekende operette vir teatergangers wat aanklank vind by klassieke musiek. Die Fledermaus vertel die verhaal van dr. Falke wat drastiese stappe doen om wraak te neem op sy vriend, Gabriel von Eisenstein. Hierdie geliefde operette vertel ’n storie van ware liefde, vriendskap en toewyding. Johannes Slabbert is die dirigent.
Die produksie Black Velvet: Koffer in Berlyn speel af in ’n hotelkamer in Berlyn waar ’n Suid-Afrikaanse vrou op ’n vreemde tas afkom. Wat het haar daar gebring? Vat dit die eensaamheid van ’n hotelkamer in ’n Berlynse winter om uiteindelik haar storie te deel? Of is daar geen paspoort vir die plek waar sy uiteindelik vrede sal vind nie? Sy vertel haar musiekverhaal deur opera en liedere, en die sielroerende klanke van Marlene Dietrich.
Jacobi de Villiers en Danie Theron vorm deel van hierdie teaterstuk.
Nataniël maak vanjaar sy debuut by die Suidoosterfees. Hy deel die verhoog met agt formidabele musikante, ’n jazz-kwartet en ’n strykkwartet. Hy voer werke van Bach, Faure en Ramirez op. Teatergangers kan uiteraard ook uitsien na van sy eie komposisies, begelei deur sy pianis, Charl du Plessis.
Kaartjies vir die Suidoosterfees is by Computicket beskikbaar.
V Bly op hoogte van die jongste Suidoosterfees-nuus op Facebook (@Suidoosterfees), Twitter (@Suidoosterfees), Instagram (@suidoosterfees2018) en besoek www.suidoosterfees.co.za.